बुद्ध के गए सौ वर्ष भी नहीं बीतते कि उनकी फ्रैंचाइसी और मर्चेंडाइसिंग शुरु हो जाती है, ऐसा कैसे होता है कि कोई क्रांतिकारी विचार, धारणा अभी ठीक से समाज में दुरुस्‍त भी नहीं होती कि समाज के चंपक तत्‍व उसे अगवा कर ‘फिर बैतलवा डाल पर’ के पेड़ पर चढ़ा आते हैं? आदिवासी देवताओं को ब्राह्मण अपने रॉटरी और लायंस क्‍लब में शिफ्ट कर लेते हैं, ढेरों मातृ-देवियों को अपने भगवानों की बीवियों में बदलकर अपना सब्‍सक्रिप्‍शन लिस्‍ट बढ़ाते चलते, चीन की तर्ज पर अमरीका की नकल करते कांग्रेसी साहित्‍य-निधि कैलेंडर में एमएस गुप्‍त के बाजू जीएम मुक्तिबोध को मुस्‍कराता दीखाने लगते हैं, नियमगिरी की नींव हिलने लगती है, तवलीन सिंह जैसी समाज-ज्ञान-प्राण-विदुषी चीखती हकलाने लगती हैं, कि यह आदिवासी एइ रात तोमार-आमार क्‍यों नहीं गा रहा? जबकि आदिवासी ही क्‍यों, हम सभी सारे ओई चांद तोमार-आमार ही गा रहे होते हैं.